Diari Oficial de la Generalitat Valenciana


Sumari del DOGV 4588, del 16-09-2003 (2003/9873)

Actuacions de juí verbal de desnonament número 1.113/2002. Cèdula de notificació.
---------------------------------------------------------------------------------

### Dades del document

Número de DOGV
:   4588

Data del DOGV
:   16-09-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/9873


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal de desnonament número 1.113/2002. Cèdula de notificació. [2003/M9873]
  
Alberto Martínez de Santos, secretari del Jutjat de Primera Instància número 23 de València, fa saber:
  
En virtut del que ha acordat el jutge de Primera Instància, de conformitat amb la provisió dictada amb esta data en les actuacions de juí verbal de desnonament número 1.113/2002, seguides a instància de Leovigilda SL contra Daniela Veskova Damaskinova, ignorant el domicili actual de la demandada, s'ha dictat la següent resolució que té el tenor literal següent:
  
Sentència
  
València, 16 d'abril de 2003.
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil, seguides amb el número 1.113/2002, a instància de la mercantil Leovigilda SL, representada per la procuradora Alicia Suau Casado i assistida de la lletrada Mª del Mar Martínez Bustos, contra Daniela Veskova Damaskinova, declarada en rebel·lia, sobre desnonament d'habitatge per falta de pagament de la renda i quantitats assimilades, més reclamació de rendes.
  
Decisió
  
Que estimant la demanda deduïda per la mercantil Leovigilda SL, representada per la procuradora Alicia Suau Casado, contra Daniela Veskova Damaskinova, declarada en rebel·lia, condemne la demandada a pagar a l'actora la quantitat de tres mil euros (3.000 EUR), més els interessos legals des de la data d'esta sentència (art. 576 YZA 3189), i declare resolt, per falta de pagament de la renda, el contracte d'arrendament subscrit per les parts l'1 de febrer de 2001 i, en conseqüència, declare que pertoca el desnonament de l'habitatge propietat de l'actora i situat a la plaça de l'Escultor Frechina, número 10, porta 2, d'esta capital, requerint la demandada perquè el desallotje i el deixe lliure i a disposició de la propietat, amb l'advertència en un altre cas, de ser llançada d'este a costa d'ella. S'imposen a la demandada les costes del procediment.
  
Es reserven a la part actora les accions civils per a la reclamació de l'import que, per les rendes i despeses a càrrec de la demandada, excedixen del límit de 3.000 euros, indicat per al juí verbal: accions que podrà plantejar, si així ho estima oportú, en un procediment posterior.
  
Contra esta sentència, que no és ferma, es pot interposar recurs d'apel·lació davant l'Audiència Provincial, que haurà de preparar-se davant este Jutjat en el termini de cinc dies hàbils comptats des de la notificació, en els termes de l'article 457 de la GBA 0082.
  
Poseu en coneixement de l'arrendatària que, de conformitat amb l'article 449.1 de la SEL 2994, no li serà admés el recurs si en preparar-lo no manifesta, acreditant-ho per escrit, que té pagades les rendes vençudes i les que, d'acord amb el contracte, haja de pagar per endavant.
  
Esta és la meua sentència, jutjant en primera instància, que pronuncie, mane i firme.
  
I per a la inserció en el Diari Oficial de la Generalitat Valenciana i la col·locació al tauler d'anuncis d'este Jutjat, per tal que valga de notificació en forma de la sentència a la demandada Daniela Veskova Damaskonova, expedisca la present sentència que firme.